*A határozati javaslat elfogadásához*

***egyszerű***  *többség szükséges,*

*az előterjesztés* ***nyilvános ülésen tárgyalható****!*

*203. számú előterjesztés*

Bátaszék Város Önkormányzata Képviselő-testületének 2017. szeptember 27-én,

16,00 órakor megtartandó ülésére

*tájékoztató az önkormányzat 2017. évi költségvetésének első félévi helyzetéről*

|  |
| --- |
| **Előterjesztő:** Dr. Bozsolik Róbert polgármester**Készítette:** Mórocz Zoltán irodavezető **Törvényességi ellenőrzést** **végezte:** Kondriczné dr. Varga Erzsébet jegyző**Tárgyalja:**Pénzügyi és Gazdasági Bizottság: 2017. 09. 26.KOIS Bizottság: 2017. 09. 25.Szociális Bizottság: 2017. 09. 26. |

**Tisztelt Képviselő-testület!**

*Az államháztartásról szóló 2011. évi CXCV. törvény 87. § változott az előző évekhez képest és csak éves beszámoló készítési feladatot ró az önkormányzatokra.* ***A szabály változásának ellenére tájékoztatjuk a képviselő-testületet az önkormányzat gazdálkodásának első félévi helyzetéről. A tájékoztatás tartalmazza a helyi önkormányzat költségvetési rendeletében megjelenő előirányzatok és a költségvetési egyenleg alakulását.***

A 2017. év első félévi adatai alapján az önkormányzat és intézményeinél

 Költségvetési bevétel 395 190 e Ft

 Költségvetési kiadás 409 608 e Ft

 Finanszírozási bevétel 162 014 e Ft

 Finanszírozási kiadás 12 810 e Ft

 **összes bevétel: 557 204 e Ft**

 **összes kiadás**: **422 418e Ft**

A féléves költségvetési bevételek 14 418 e Ft-tal maradtak el, míg a teljes bevételek 134 786 e Ft-tal haladták meg a kiadások összegét.

# Bevételek

A költségvetési és finanszírozási bevételek éves előirányzata 995 667 e Ft. A féléves mért teljesítés 557 204 e Ft, amely 56 %-os teljesülést jelent. Időarányosan 59 371 e Ft a pozitív eltérés.

Éves szinten a költségvetési bevételi előirányzat 833 653 e Ft, míg a teljesítés 395 190 e Ft volt. Ez 47,4 %-os teljesülést jelent. Nominálisan 21 636 e Ft-tal érkezett kevesebb bevétel, mint a tervezett időarányos rész. A költségvetési bevételeink az iparűzési adóbevételeket leszámítva a tervezettnek megfelelően alakultak.

A féléves teljesüléseknél képződött bevételi többlet szinte kizárólag az elmúlt évről áthúzódó maradványnak köszönhető.

# Saját bevételek

Az Önkormányzat saját bevételei időarányosan 43,3 %-ot értek el. Ez mintegy 20 804 e Ft-os időarányos bevétel elmaradást jelent.

 **Terv Telj. %**

 **312 716 e Ft** **135 554 e Ft 43,3%**

* Az intézményi működési bevételek területén 18 949 e Ft bevételt realizáltunk, amely

2 246 e Ft-tal haladja meg az időarányos előirányzattól (56,7%). Az áfa visszatérüléseknél 102% a teljesülés, de a többi bevételnél is meghaladja az időarányos részt a teljesülés. Összességében a tervezettnél jobban alakul ezen bevételi csoport.

A közhatalmi bevételeknél:

* Gépjárműadó bevételeknél a tervezett 16 000 e Ft–ból 8 191 e Ft bevétel teljesült (51,2 %-os a teljesülés) az időarányos bevétel többlet 191 e Ft.
* Helyi adóknál a teljesülés 107 716 e Ft (41 %), az időarányos bevétel elmaradás 23 284 e Ft. A kommunális adónál 16 052 e Ft a bevétel, amely időarányosnak mondható. Az iparűzési adó előirányzat 230 000 e Ft, míg a hozzá kapcsolódó teljesülés 91 663 e Ft (40 %).
* Az egyéb közhatalmi bevételeknél 588 e Ft a realizált bevétel, ami időarányosnak mondható.

# Önkormányzat működési támogatása

A betervezett 371 995 e Ft állami támogatásból 207 340 e Ft-ot utaltak az önkormányzatnak (55,7%). Az állami támogatás teljesülése, tehát a tervezettnek megfelelően alakult.

# Átvett pénzeszközök

* A működési jellegű támogatásértékű bevételeknél összességében a betervezett 119 026 e Ft-os összegből 47 128 e Ft teljesült (39,6 %). A TETT-től 29 939 e Ft támogatást tudtunk lehívni. A közfoglalkoztatásra 9 035e Ft támogatás érkezett.
* A támogatásértékű felhalmozási bevételeknél összességében a tervezett 23 500 e Ft-ból 4 950 e Ft bevételt realizáltunk. A pályázati pénzek beérkezése nagyrészt a második félévre tevődik.
* A működési célú átvett pénzeknél 169 e Ft a teljesülés.
* Felhalmozási pénzeszközátvételnél államháztartáson kívülről- a tervezett 5 396 e Ft-ból 50 e Ft teljesült. A betervezett kölcsön visszatérülés (Bát-Kom 2004. Kft. gépkocsi vásárlásához biztosított összeg) az év utolsó felében esedékes.

# Finanszírozási bevételek

Hitel felvételére az első félévben nem került sor.

Az elmúlt évről áthozott maradvány értéke igen jelentős összeg 162 014 e Ft.

# Kiadások

 **Terv Telj. Telj. %**

 **995 667 e Ft** **422 418 e Ft** **42,4 %**

Összességében a féléves önkormányzati kiadások az időarányos rész alatt teljesültek. Kedvező, hogy a bevételek 56%-ban míg a kiadások 42,4%-ban realizálódtak.

A működési kiadások 46,5%-ban, míg a felhalmozási kiadások 20,2 %-ban teljesültek az első félév során.

* A személyi juttatások éves előirányzata 147 513 e Ft, amelyből 73 629 e Ft (49,9 %) teljesült, tehát az időarányos részt nem haladta meg. Az időarányos kiadás elmaradás 127 e Ft. Ez elsősorban abból adódik, hogy a közfoglalkoztatásban, illetve a nem rendszeres kifizetéseknél nem lehet időarányos teljesülésekről beszélni.
* A TB és a munkaadói járulék kiadásai az időarányos előirányzatnak megfelelnek. A teljesülés 15 026 e Ft (47,9 %).
* Dologi kiadásokra 62 838 e Ft-ot költött az önkormányzat (47,8 %). Az időarányos kiadási szinttől 2 960 e Ft-tal maradtunk el. A teljesülés részleteit megnézve látszik, hogy a készlet beszerzéseknél 798 e Ft, a karbantartási munkáknál 2 578 e Ft, szolgáltatási díjaknál 1 637 e Ft összegben vagyunk elmaradva a lehetőségektől. Természetesen a fentieknek van egy áfa vonzata is.
* Működési célú pénzeszközátadásoknál 65 048 e Ft a teljesülés (51,4 %).
* Az államháztartáson belülre adott támogatások 152 268 e Ft összegben realizálódtak (47 %).
* Az ellátottak juttatásai keret felhasználása elmaradt az időarányos lehetőségtől (34,4 %). A 27 100 e Ft-os éves keretből, illetve 13 550 e Ft-os féléves lehetőségből 9 318 e Ft kiadást regisztráltunk.
* A kamatkiadások teljesülése 0 e Ft. A tervezett 28 e Ft kamatkiadás vélhetőleg nem fog realizálódni, mivel az első félévben sem és azóta sem vettünk fel hitelt.
* A felújításoknál a teljesülés 5 742 e Ft (13,1%), a részletezés a 4. számú mellékletben található.
* A beruházási kiadások 41,8 %-os teljesülést mutatnak 24 802 e Ft- részletes lista az 3. számú mellékletben.
* A felhalmozási célú pénzeszközátadásoknál 617 e Ft teljesülés történt. A BSE TAO támogatás önerő biztosításához kapcsolódik 342 e Ft, alapítványok tárgyi eszköz beszerzéseire adott 275 e Ft támogatás is ezen a soron jelenik meg.
* A 78 910 e Ft tartalékkeretből 36 408 e Ft általános tartalék, illetve 42 502 e Ft céltartalék még nem került felhasználásra.
* Finanszírozási kiadásoknál 12 810 e Ft-os államháztartáson belüli megelőlegezés visszafizetése történt meg.

A fentiek figyelembevételével megállapítható, hogy az önkormányzat gazdálkodása a lehetőségeihez igazodott. Az adott gazdasági, finanszírozási körülmények között képes volt megőrizni a fizetőképességét. Likviditási problémák az félév során nem adódtak, de a kiadásokat amennyire lehetett szigorúan visszafogtuk. Bevételi oldalon a legtöbb területen az időarányos részt meghaladóan jól alakultak a számadatok. Idegen forrás bevonására nem volt szükség.

Felelősségteljes, takarékos gazdálkodással, a támogatások megérkezésével, a következő félév gazdálkodása a fizetőképesség megőrzésével lebonyolítható.

Mindezek figyelembevételével javaslom a tisztelt képviselő-testületnek a költségvetés végrehajtásáról szóló első féléves beszámoló elfogadását.

**H a t á r o z a t i j a v a s l a t :**

**az önkormányzat 2017. évi költségvetésének első féléves gazdálkodásáról szóló beszámoló elfogadására**

Bátaszék Város Önkormányzatának Képviselő-testülete Bátaszék város önkormányzata 2017. évi költségvetésének első féléves végrehajtásáról szóló beszámolót elfogadja.

A képviselő-testület felkéri az intézmények vezetőit, hogy az intézmények működtetéséhez szükséges pótelőirányzat igényeiket, illetve az egyes költséghelyek közötti átcsoportosítási kérelmüket *2017. október 31-ig* jelezzék.

*Határidő:* folyamatos, illetve 2017. október 31.

*Felelős:* Kondriczné dr. Varga Erzsébet jegyző

 (a határozat megküldéséért) és

 intézményvezetők

 (a határozat végrehajtásáért)

*Határozatról értesül:* intézményvezetők

Bátaszéki KÖH pénzügyi iroda

 irattár